TVIRTINU:

Nacionalinio vėžio instituto direktorius

Valdas Pečeliūnas

**ILGALAIKIO MATERIALIOJO TURTO, ESANČIO ADRESU VILNIUS, SANTARIŠKIŲ G. 1, KAVOS IR UŽKANDŽIŲ PARDAVIMO APARATAMS ĮRENGTI VIEŠOJO NUOMOS KONKURSO SĄLYGOS**

1. **BENDROSIOS NUOSTATOS**
2. **REIKALAVIMAI KONKURSO DALYVIAMS**
3. **PARAIŠKŲ PATEIKIMAS**
4. **VOKŲ SU KONKURSO DALYVIŲ PARAIŠKOMIS ATPLĖŠIMAS, NAGRINĖJIMAS IR VERTINIMAS**
5. **NUOMOS SUTARTIES SUDARYMAS**
6. **REIKALAVIMAI KONKURSĄ LAIMĖJUSIO DALYVIO VEIKLAI VYKDANT NUOMOS SUTARTĮ**

**PRIEDAI:**

1. **Paraiškos forma**
2. **Valstybės materialiojo turto nuomos sutarties projektas**
3. **BENDROSIOS NUOSTATOS**
4. Nacionalinis vėžio institutas (Vilnius, Santariškių g. 1, kodas 111959420) (toliau – NVI, Nuomotojas) numato viešojo nuomos konkurso būdu 5 (penkerių) metų laikotarpiui išnuomoti valstybei nuosavybės teise priklausantį, NVI patikėjimo teise pagal valstybės turto patikėjimo sutartį valdomą turtą (toliau – turtas):
   1. 3 kv. metrų plotą patalpoje, kurios indeksas 1-1 (bendras plotas – 175,49 kv. m), esančioje pastate – ligoninėje, kurio unikalus Nr. 1097-9008-2025 (patalpų planas pridedamas), 1 (vienam) kavos pardavimo aparatui ir 1 (vienam) užkandžių pardavimo aparatui įrengti;
   2. 2,5 kv. metrų plotą patalpoje, kurios indeksas 5-1 (bendras plotas – 25,28 kv. m), esančioje pastate – ligoninėje, kurio unikalus Nr. 1097-9008-2014 (patalpų planas pridedamas), 1 (vienam) kavos pardavimo aparatui ir 1 (vienam) užkandžių pardavimo aparatui įrengti;
   3. 2,5 kv. metrų plotą patalpoje, kurios indeksas1-37 (bendras plotas – 105,15 kv. m), esančioje pastate – ligoninėje, kurio unikalus Nr. 1097-9008-2036 (patalpų planas pridedamas), 1 (vienam) kavos pardavimo aparatui ir 1 (vienam) užkandžių pardavimo aparatui įrengti.

2. Konkurso sąlygos skelbiamos Nacionalinio vėžio instituto interneto svetainėje www.nvi.lt ir visuomenės informavimo priemonėje - „Lietuvos aidas“.

3. NVI laikinoji turto nuomos konkurso komisija, sudaryta NVI direktoriaus 2024-01-29 įsakymu Nr. R8-33 (toliau – Komisija), organizuoja ilgalaikio materialiojo turto, esančio adresu Vilnius, Santariškių g. 1, kavos ir užkandžių pardavimo aparatams įrengti viešąjį nuomos konkursą (toliau – Konkursas).

4. Konkursas vykdomas ir nuomos sutartis pasirašoma vadovaujantis Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“ ir kitais teisės aktais.

5. Su Konkursą laimėjusiu dalyviu bus pasirašoma valstybės ilgalaikio materialiojo turto nuomos sutartis.

6. Nuomojamo turto naudojimo paskirtis – kavos ir užkandžių pardavimo aparatams įrengti.

7. Asmuo atsakingas už turto apžiūrą - Nacionalinio vėžio instituto Infrastruktūros ir ūkio skyriaus vedėjo pavaduotojas Rytis Motiejūnas, tel. (8 5) 2786725, el. p. rytis.motiejunas@nvi.lt. Turto apžiūros data – 2024-04-15 nuo 7.00 val. iki 15.00 val.

8. Kontaktinis asmuo papildomai informacijai dėl turto konkurso – vyriausioji teisininkė Vilma Gudavičienė, tel. (8 5) 2786708, el. p. vilma.gudaviciene@nvi.lt, Vilnius, Santariškių g. 1.

9. Pradinė mėnesio vieno kv. m ploto nuomos kaina 50,00 Eur be PVM (400,00 Eur be PVM per mėnesį už 8 kv. m), neapmokestinama PVM.

10. Konkurso dalyvio pradinis įnašas – 1200,00 Eur (be PVM), kuris lygus paskelbtam 3 mėnesių pradiniam nuompinigių dydžiui be PVM. Pradinį įnašą reikia sumokėti Nacionaliniam vėžio institutui, kodas 111959420, AB SEB bankas, atsiskaitomoji sąskaita LT687044060001723437, mokėjimo paskirtis - Nuomos konkursas (kavos ir užkandžių pardavimo aparatams įrengti), pradinis įnašas. Pradinis įnašas turi būti pervedamas iki paraiškos pateikimo. Finansų įstaigos išduoti dokumentai, patvirtinantys, kad pradinis įnašas sumokėtas, turi būti pateikti paraiškų dalyvauti nuomos konkurse registratoriui. Konkurso dalyviams, pralaimėjusiems konkursą, pradinis įnašas yra grąžinamas. Jeigu Konkurso dalyvis, pripažintas Konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas.

11. Paraiškos dalyvauti konkurse priimamos nuo 2024-04-19 iki 2024-04-26 9.30 val.

12. Komisijos posėdžio, kuriame bus atplėšiami vokai su dalyvių paraiškomis, vieta ir laikas: Nacionalinis vėžio institutas, Vilnius, Santariškių g. 1. Mokslo tarybos salė. Posėdžio data ir laikas 2024-04-26 10.00 val.

13. NVI bet kuriuo metu iki nuomos sutarties sudarymo turi teisę nutraukti Konkurso procedūras, jeigu:

13.1. atsiranda aplinkybių, kurių nebuvo galima numatyti iki paskelbiant konkursą;

13.2. paskelbus konkursą paaiškėja, kad valstybės turto nuoma negalima.

14. Konkurso dalyviai apie sprendimą nutraukti Konkurso procedūras informuojami raštu (jiems išsiunčiami pranešimai) ir pradinis įnašas jiems grąžinamas per 5 darbo dienas nuo sprendimo nutraukti Konkursą priėmimo.

1. **REIKALAVIMAI KONKURSO DALYVIAMS**

15. Konkurse lygiomis teisėmis turi teisę dalyvauti visi Lietuvos Respublikos ir užsienio valstybių fiziniai, juridiniai asmenys, juridinio asmens statuso neturintys subjektai, jų filialai ar atstovybės, asmenys, sudarę rašytinį susitarimą (toliau – Konkurso dalyviai), atitinkantys Konkurso sąlygų reikalavimus.

16. Pateikdamas paraišką Konkurso dalyvis sutinka su šiomis Konkurso sąlygomis ir patvirtina, kad jo paraiškoje pateikta informacija yra teisinga ir apima viską, ko reikia tam, kad nuomos sutartis būtų įvykdyta tinkamai.

1. **PARAIŠKŲ PATEIKIMAS**

17. Vokai su paraiškomis pateikiami nuo 2024-04-19 iki 2024-04-26 9.30 val., Nacionaliniame vėžio institute, Vilnius, Santariškių g. 1, į Dokumentų valdymo poskyrį, A20 kab., darbo dienomis nuo 7.30 val. iki 15.00 val. (2024-04-26 iki 9.30 val.). Pavėluotai gautas vokas su paraiška neatplėšiamas ir grąžinamas jį pateikusiam asmeniui. Pradinio įnašo sumokėjimą patvirtinantis dokumentas turi būti pateikiamas kartu su paraiškos voku (ne voke).

18. Paraiškos turi būti pateikiamos užklijuotame voke, ant voko turi būti konkurso dalyvio pavadinimas ir adresas, turto, kurio nuomos konkursas buvo paskelbtas, pavadinimas, adresas (ilgalaikio materialiojo turto, esančio adresu Vilnius, Santariškių g. 1, kavos ir užkandžių pardavimo aparatams įrengti viešasis nuomos konkursas) ir nuoroda „Turto nuomos konkursui“.

19. Dalyvis voke turi pateikti:

19.1. užpildytą paraišką (Konkurso sąlygų 1 priedas) dalyvauti nuomos konkurse. Paraiškoje turi būti nurodomas Konkurso dalyvio ar jo įgalioto asmens vardas, pavardė, asmens kodas, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas; pasiūlymas, kuriame nurodytas siūlomas konkretus nuompinigių dydis (neapmokestinama PVM); Konkurso dalyvio ar jo įgalioto asmens sąskaitos, į kurią Komisija turi pervesti grąžinamą pradinį įnašą, rekvizitai; Paaiškinimas, kuriam tikslui Konkurso dalyvis naudos nuomojamą turtą.

19.2. nustatyta tvarka patvirtintą įgaliojimą, jeigu Konkurso dalyviui konkurse atstovauja jo įgaliotas asmuo;

19.3. dokumentai, kuriais patvirtinama, kad Konkurso dalyvio veikla atitinka viešojo turto nuomos Konkurso sąlygose nustatyto pobūdžio veiklą.

20. Nuomotojo įgaliotas atstovas:

20.1. registruoja Konkurso dalyvius Konkurso registracijos pažymoje – įrašo Konkurso dalyvio registracijos eilės numerį, voko gavimo datą ir tikslų laiką (minučių tikslumu), Konkurso dalyvio pavadinimą. Konkurso dalyvio registracijos eilės numeris užrašomas ant Konkurso dalyvio pateikto užklijuoto voko;

20.2. išduoda, jeigu Konkurso dalyvis pats dalyvauja registruojant dokumentus, arba paštu išsiunčia Konkurso dalyvio pažymėjimą, kuriame nurodytas registracijos eilės numeris, voko gavimo data ir laikas (minučių tikslumu), Komisijos posėdžio vieta (adresas), data ir tikslus laikas.

20.3. neregistruoja asmenų, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išnuomoti valstybės turto, jeigu nurodyti trūkumai neištaisomi, kol dokumentai registruojami.

20.4. iki Komisijos posėdžio pradžios Konkurso dalyvių vokai su dokumentais neatplėšiami, kiti asmenys su duomenimis apie įregistruotus Konkurso dalyvius nesupažindinami.

Pastaba: Dokumentų kopijos yra tvirtinamos dalyvio ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą, pavardę, datą ir antspaudą (jei turi). NVI turi teisę prašyti dokumentų originalų.

1. **VOKŲ SU KONKURSO DALYVIŲ PARAIŠKOMIS ATPLĖŠIMAS, NAGRINĖJIMAS IR VERTINIMAS**

21. Vokai su Konkurso dalyvių paraiškomis bus atplėšiami 2024-04-26 10.00 val. Nacionaliniame vėžio institute, adresu Santariškių g. 1, Vilnius, Mokslo tarybos salėje.

22. Dalyvauti Konkurse turi teisę įregistruoti Konkurso dalyviai, turintys Konkurso dalyvio registracijos pažymėjimą ir pateikę asmens tapatybę patvirtinantį dokumentą ir, jei reikalinga, įgaliojimą.

23. Per Komisijos posėdį Konkurso dalyviai įsitikina, kad vokai su dokumentais nepažeisti, Komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi Konkurso sąlygų 19 punkte nurodyti dokumentai, o paraiškose nurodyta visa reikiama informacija, skelbia Konkurso dalyvių siūlomus valstybės turto nuompinigių dydžius.

24. Paraiškos, kuriose siūlomi nuompinigių dydžiai mažesni nei 9 punkte nurodyti pradiniai nuompinigių dydžiai, bus atmetamos. Konkurso dalyvių paraiškos bus vertinamos pagal pasiūlytą turto nuompinigių dydį. Konkurso laimėtoju pripažįstamas Konkurso dalyvis, pasiūlęs didžiausią valstybės turto nuompinigių dydį. Jeigu tokį pat (didžiausią) dydį pasiūlo keli Konkurso dalyviai, Konkurso laimėtoju pripažįstamas dalyvis, anksčiau įregistruotas pažymoje.

25. Paskelbti valstybės turto nuompinigių dydžiai, juos pasiūlę Konkurso dalyviai, Konkurso rezultatai įrašomi Komisijos protokole, kurį ne vėliau kaip kitą dieną po Komisijos posėdžio pasirašo Komisijos pirmininkas ir Komisijos nariai. Konkurso dalyviai ar jų įgalioti atstovai turi teisę susipažinti su Komisijos protokolu.

**V. NUOMOS SUTARTIES SUDARYMAS**

26. Konkurso laimėtojas, neatvykęs į Komisijos posėdį, apie Konkurso rezultatus yra informuojamas raštu per 3 darbo dienas nuo Komisijos protokolo pasirašymo dienos: jam registruotu laišku išsiunčiamas pranešimas, kuriame nurodomi tikslūs nuomos sutarties pasirašymo data ir laikas, taip pat nurodoma galimybė Konkurso laimėtojui suderinti kitą nuomos sutarties pasirašymo datą.

27. Konkurso laimėtojas, negalintis atvykti nurodytu laiku pasirašyti nuomos sutarties turi ne vėliau kaip per 5 darbo dienas nuo pranešimo gavimo apie tai informuoti Komisiją ir suderinti kitą nuomos sutarties pasirašymo datą, kuri negali būti vėlesnė negu 5 darbo dienos. Jeigu Konkurso dalyvis, pripažintas Konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, arba neatvyksta pasirašyti sutarties jo prašymu pratęstu laiku, pradinis įnašas jam negrąžinamas. Tokiu atveju Komisijos sprendimu Konkurso laimėtoju pripažįstamas kitas pagal eilę Konkurso sąlygas atitinkančius dokumentus pateikęs Konkurso dalyvis, pasiūlęs didžiausią valstybės turto nuompinigių dydį.

28. Jeigu Konkurse dalyvauti užsiregistruoja tik vienas Konkurso dalyvis, o jo pateikti dokumentai atitinka Konkurso sąlygų reikalavimus, ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, Konkurso dalyvis pripažįstamas Konkurso laimėtoju.

29. Nuomos sutartis su Konkurso laimėtoju arba jo įgaliotu atstovu yra pasirašoma ne anksčiau kaip per 5 darbo dienas ir ne vėliau kaip per 10 darbo dienų nuo Komisijos protokolo pasirašymo, išskyrus tuos atvejus, kai Konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.

30. Nuomos sutartis parengta vadovaujantis Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“ 1 priede pateikta valstybės materialiojo turto nuomos pavyzdine sutarties forma. Nuomos sutarties sąlygos išdėstytos Konkurso sąlygų 2 priede. Valstybės turto perdavimas įforminamas valstybės ilgalaikio materialiojo turto perdavimo ir priėmimo aktu.

31. Konkurso laimėtojo pradinis įnašas įskaitomas į valstybės turto nuompinigius.

1. **REIKALAVIMAI KONKURSĄ LAIMĖJUSIO DALYVIO VEIKLAI VYKDANT NUOMOS SUTARTĮ**

32. Konkursą laimėjęs ir patalpų nuomos sutartį pasirašęs dalyvis (toliau - Nuomininkas) įsipareigoja:

32.1. savo lėšomis pritaikyti ir įsirengti nuomojamą turtą, kad būtų galima juo naudoti pagal numatytą paskirtį, taip pat savo lėšomis pasirūpinti visa reikalinga įranga; jei siekiant tinkamai ir saugiai naudoti turtą pagal paskirtį yra reikalinga atlikti patalpų kapitalinio remonto ar rekonstrukcijos darbus, Nuomininkas privalo raštu suderinti šiuos darbus su NVI, savo lėšomis atlikti reikiamus projektavimo darbus, gauti kompetentingų institucijų leidimus ir suderinimus dėl planuojamų kapitalinio remonto ar rekonstrukcijos darbų atlikimo, pateikti NVI visus šiuos gautus leidimus ir suderinimus ir tik tuomet Nuomininkas savo lėšomis atlieka kapitalinio remonto ar rekonstrukcijos darbus Nuomojamose patalpose.

32.2. pasirūpinti visomis reikalingomis komunikacijomis, įdiegti visas reikiamas technines priemones, užtikrinančias tinkamas įrangos eksploatavimo sąlygas.

32.3. Nuomojamų patalpų remonto darbai privalo būti suderinti su NVI atsakingu asmeniu Ryčiu Motiejūnu, tel. (85) 2786725, el. p. rytis.motiejunas@nvi.lt.

32.4.Nuomininkas privalo užtikrinti, kad vykdant nuomojamų patalpų remonto darbus būtų užtikrinamas asmenų saugumas, statybinių atliekų tvarkymas ir išvežimas savo lėšomis.

32.5. Nuomininkui, pagerinusiam turtą, už pagerinimą neatlyginama.

32.6. Nuomininkas privalo laikytis patalpose švaros ir higienos, gaisrinės saugos, atliekų tvarkymo, darbų saugos reikalavimų, valyti patalpas, laikytis elektros ir ryšių tinklų ir įrenginių eksploatacijos taisyklių bei kitų su vykdoma veikla susijusių teisės aktų reikalavimų.

32.7. Nuomininkas atsako už tinkamą patalpose esančių įrenginių eksploataciją, priežiūrą bei turto apsaugą. Nuomininkas atsako už nuomojame plote įvykusio gedimo ar avarijos (įskaitant, bet neapsiribojant, elektros instaliacijos ar elektros įrangos gedimą) šalinimą ir padarinių likvidavimą savo sąskaita. Nuomojame plote esančio turto apsaugos klausimas yra išimtinai tik Nuomininko atsakomybė.

32.8. Nuomininkas vykdydamas savo veiklą privalo turėti visus reikalingus dokumentus, licencijas ir leidimus, kurie pagal galiojančius teisės aktus yra privalomi vykdant tokią veiklą.

32.9. Nuomininkas turi užtikrinti, kad nuomojamo turto remonto darbai, statybiniai sprendiniai šiose patalpose ir Nuomininko vykdoma veikla per visą nuomos laikotarpį nuo nuomos sutarties pasirašymo netrikdytų nuomotojo vykdomos veiklos ir nesukeltų žalos kitoms Nuomotojo patikėjimo teise valdomoms patalpoms.

33. Kita informacija:

33.1. Nuomininkas, be nuompinigių, kas mėnesį apmoka už elektros energiją pagal elektros energijos suvartojimo paskaičiavimus kiekvienam aparatui, šilumos energiją patalpų šildymui, profilaktinių darbų atlikimą šilumos punktų patikrinimui, pagal nuomojamą plotą ir 6 m3 atliekų išvežimą. Nuomininkas nuomotojo ir (arba) paslaugų teikėjų pateiktas sąskaitas už šiame punkte nurodytas paslaugas apmoka per 5 darbo dienas nuo sąskaitų gavimo arba pagal atskirą susitarimą.

33.2. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

33.3. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

33.4. Nuomininkas įsipareigoja vykdyti ir kitus nuomos sutartyje numatytus reikalavimus.

33.5. Nuomininkas įsipareigoja užtikrinti, kad užkandžių pardavimo aparatuose būtų galimybė įsigyti šaltų ir karštų užkandžių: šviežių salotų, sumuštinių, greitai paruošiamų košių, sriubų ir kitų užkandžių. Nuomininkas įsipareigoja be papildomo užmokesčio sudaryti sąlygas įsigytus užkandžius pasišildyti (ar kitaip juos pasiruošti pagal gaminimo instrukcijas) prie užkandžių pardavimo aparatų. Nuomojame 3 kv. metrų plote patalpoje, kurios indeksas 1-1, esančioje pastate – ligoninėje, kurio unikalus Nr. 1097-9008-2025, Nuomininkas turi savo lėšomis įrengti 2 staliukus, prie kurių klientai galėtų suvalgyti užkandžius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso sąlygų 1 priedas

**NACIONALINIO VĖŽIO INSTITUTO ILGALAIKIO MATERIALIOJO TURTO, ESANČIO ADRESU VILNIUS, SANTARIŠKIŲ G. 1, KAVOS IR UŽKANDŽIŲ PARDAVIMO APARATAMS ĮRENGTI VIEŠOJO NUOMOS KONKURSO PARAIŠKA**

\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Juridinio asmens teisinė forma, pavadinimas/fizinio asmens vardas, pavardė |  |
| Juridinio/fizinio asmens adresas |  |
| Juridinio / fizinio asmens kodas |  |
| Kontaktinio asmens vardas, pavardė |  |
| Kontaktinio asmens telefono numeris |  |
| Kontaktinio asmens elektroninio pašto adresas |  |
| Sąskaitos, į kurią Komisija turi pervesti grąžinamą pradinį įnašą, numeris ir rekvizitai |  |

Šia paraiška pažymime ir patvirtiname, kad sutinkame su visomis nuomos konkurso ir nuomos sutarties sąlygomis ir siūlome:

|  |  |  |
| --- | --- | --- |
| **Eil. Nr.** | **Išnuomojamo turto pavadinimas** | **Siūlomas nuompinigių dydis eurais per mėnesį už 1 kv. m (neapmokestinama PVM)** |
| 1. | 3 kv. metrų plotas patalpoje, kurios indeksas 1-1 (bendras plotas – 175,49 kv. m), esančioje pastate – ligoninėje, kurio unikalus Nr. 1097-9008-2025;  2,5 kv. metrų plotas patalpoje, kurios indeksas 5-1 (bendras plotas – 25,28 kv. m), esančioje pastate – ligoninėje, kurio unikalus Nr. 1097-9008-2014;  2,5 kv. metrų plotas patalpoje, kurios indeksas 1-37 (bendras plotas – 105,15 kv. m), esančioje pastate – ligoninėje, kurio unikalus Nr. 1097-9008-2036. |  |

Patvirtiname, kad nuomojamas turtas (8 kv. metrų plotas) bus naudojamas kavos ir užkandžių pardavimų aparatams įrengti.

**Kartu su paraiška pateikiame šiuos dokumentus:**

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumentų puslapių skaičius** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Konkurso dalyvio, jo įgalioto asmens pareigų pavadinimas, vardas, pavardė, parašas ir antspaudas (jei privalo turėti))

Konkurso sąlygų 2 priedas

**VALSTYBĖS ILGALAIKIO MATERIALIOJO TURTO NUOMOS SUTARTIES PROJEKTAS**

\_\_\_\_\_\_\_\_\_\_\_\_\_\_\_\_\_\_\_\_ d. Nr.

(data)

Vilnius

Nuomotojas VšĮ Nacionalinis vėžio institutas, kodas 111959420, adresas Vilnius, Santariškių g. 1, atstovaujamas direktoriaus Valdo Pečeliūno, veikiančio pagal Nacionalinio vėžio instituto įstatus (toliau – nuomotojas),

ir nuomininkas

(teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo vardas, pavardė, pareigos)

veikiančio pagal , (toliau – nuomininkas)

(atstovavimo pagrindas, dokumento data, numeris)

vadovaudamiesi nuomos viešojo konkurso, įvykusio \_\_\_\_\_ m. \_\_\_\_\_\_\_\_\_\_\_\_ \_\_\_ d., rezultatais, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

**I. SUTARTIES DALYKAS**

1.1. Nuomotojas įsipareigoja perduoti nuomininkui valstybės materialųjį turtą (toliau – turtas) - 3 kv. metrų plotą patalpoje, kurios indeksas 1-1 (bendras plotas – 175,49 kv. m), esančioje pastate – ligoninėje, kurio unikalus Nr. 1097-9008-2025, 1 (vienam) kavos pardavimo aparatui ir 1 (vienam) užkandžių pardavimo aparatui įrengti, 2,5 kv. metrų plotą patalpoje, kurios indeksas 5-1 (bendras plotas – 25,28 kv. m), esančioje pastate – ligoninėje, kurio unikalus Nr. 1097-9008-2014, 1 (vienam) kavos pardavimo aparatui ir 1 (vienam) užkandžių pardavimo aparatui įrengti, 2,5 kv. metrų plotą patalpoje, kurios indeksas 1-37 (bendras plotas – 105,15 kv. m), esančioje pastate – ligoninėje, kurio unikalus Nr. 1097-9008-2036, 1 (vienam) kavos pardavimo aparatui ir 1 (vienam) užkandžių pardavimo aparatui įrengti.

1.2. Turtas skirtas kavos ir užkandžių pardavimų aparatams įrengti.

**II. NUOMOS TERMINAS**

2.1. Turto nuomos terminas nustatomas 5 (penkerius) metus nuo turto perdavimo ir priėmimo akto pasirašymo dienos.

**III. NUOMOS MOKESTIS**

3.1 Nuomininkas už turto nuomą įsipareigoja mokėti nuomotojui nuompinigius –

per mėnesį.

(suma skaičiais ir žodžiais)

3.2. Nuomininkas, be nuompinigių, kas mėnesį apmoka už elektros energiją pagal elektros energijos suvartojimo paskaičiavimus kiekvienam aparatui, šilumos energiją patalpų šildymui, profilaktinių darbų atlikimą šilumos punktų patikrinimui, pagal nuomojamą plotą ir 6 m3 atliekų išvežimą.

3.3. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

3.4. Nuomininkas nuomotojo ir (arba) paslaugų teikėjų pateiktas sąskaitas už Sutarties 3.2 papunktyje nurodytas paslaugas apmoka per 5 darbo dienas nuo sąskaitų gavimo arba pagal atskirą susitarimą.

3.5. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.

**IV. ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 3 darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.1.5. per 5 (penkias) darbo dienas nuo turto perdavimo ir priėmimo akto pasirašymo dienos kreiptis į valstybės įmonę Registrų centrą dėl Sutarties ir perdavimo ir priėmimo akto įregistravimo Nekilnojamojo turto registre ir apmokėti su Sutarties ir perdavimo ir priėmimo akto įregistravimu ir išregistravimu susijusias išlaidas;

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1. per 5 (penkias) darbo dienas nuo Sutarties ir perdavimo ir priėmimo akto įregistravimo Nekilnojamojo turto registre dienos kompensuoti nuomotojui su Sutarties ir perdavimo ir priėmimo akto įregistravimu ir išregistravimu susijusias išlaidas;

4.3.2. per 3 darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;

4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;

4.3.5. sudaryti nuomotojui sąlygas tikrinti nuomojamo turto būklę;

4.3.6. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas turi ir kitų teisių ir pareigų, nustatytų Sutartyje ir teisės aktuose.

4.5. Nuomininkas neturi teisės (išskyrus Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo 48 punkte nustatytus atvejus) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis atnaujinti turto nuomos sutartį. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 10 metų. Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie siūlymą atnaujinti turto nuomos sutartį, nurodydamas nuomos terminą. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka atnaujinti turto nuomos sutartį. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako atnaujinti turto nuomos sutartį.

6.3. Nuomininkas neturės pirmenybės teisės sudaryti naujos turto nuomos sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) pasiūlyti nuomininkui išsinuomoti turtą tokiomis pat ar naujomis nuomotojo nuožiūra nurodytomis sąlygomis ir terminais.

6.4. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.5. Ši Sutartis pasibaigia arba gali būti nutraukta:

6.5.1. pasibaigus nuomos terminui;

6.5.2. Sutarties šalių susitarimu;

6.5.3. kitais Lietuvos Respublikos civilinio kodekso nustatytais atvejais ir tvarka;

6.5.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

**VII. NENUGALIMOS JĖGOS (*Force Majeure*) APLINKYBĖS**

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.

7.3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

* 1. Papildomos sąlygos:

8.1.1. savo lėšomis pritaikyti ir įsirengti Nuomojamas patalpas, kad būtų galima jas naudoti pagal numatytą paskirtį, taip pat savo lėšomis pasirūpinti visa reikalinga įranga; jei siekiant tinkamai ir saugiai naudoti Nuomojamas patalpas pagal paskirtį yra reikalinga atlikti patalpų kapitalinio remonto ar rekonstrukcijos darbus, nuomininkas privalo raštu suderinti šiuos darbus su nuomotoju, savo lėšomis atlikti reikiamus projektavimo darbus, gauti kompetentingų institucijų leidimus ir suderinimus dėl planuojamų kapitalinio remonto ar rekonstrukcijos darbų atlikimo, pateikti NVI visus šiuos gautus leidimu ir suderinimus ir tik tuomet Nuomininkas savo lėšomis atlieka kapitalinio remonto ar rekonstrukcijos darbus Nuomojamose patalpose.

8.1.2. pasirūpinti visomis reikalingomis komunikacijomis, įdiegti visas reikiamas technines priemones, užtikrinančias tinkamas įrangos eksploatavimo sąlygas.

8.1.3. Nuomojamų patalpų remonto darbai privalo būti suderinti su nuomotojo atsakingu asmeniu Ryčiu Motiejūnu, tel. (85) 2786725, el. p. rytis.motiejunas@nvi.lt.

8.1.4.Nuomininkas privalo užtikrinti, kad vykdant nuomojamų patalpų remonto darbus būtų užtikrinamas asmenų saugumas, statybinių atliekų tvarkymas ir išvežimas savo lėšomis.

8.1.5. Nuomininkui, pagerinusiam Nuomojamas patalpas, už pagerinimą neatlyginama.

8.1.6. Nuomininkas privalo laikytis patalpose švaros ir higienos, gaisrinės saugos, atliekų tvarkymo, darbų saugos reikalavimų, valyti patalpas, laikytis elektros ir ryšių tinklų ir įrenginių eksploatacijos taisyklių bei kitų su vykdoma veikla susijusių teisės aktų reikalavimų.

8.1.7. Nuomininkas atsako už tinkamą patalpose esančių įrenginių eksploataciją, priežiūrą bei turto apsaugą. Nuomininkas atsako už Nuomojamose patalpose įvykusio gedimo ar avarijos (įskaitant, bet neapsiribojant, elektros instaliacijos ar elektros įrangos gedimą) šalinimą ir padarinių likvidavimą savo sąskaita. Nuomojamose patalpose esančio turto apsaugos klausimas yra išimtinai tik Nuomininko atsakomybė.

8.1.8. Nuomininkas vykdydamas savo veiklą privalo turėti visus reikalingus dokumentus, licencijas ir leidimus, kurie pagal galiojančius teisės aktus yra privalomi vykdant tokią veiklą.

8.1.9. Nuomininkas turi užtikrinti, kad Nuomojamų patalpų remonto darbai, statybiniai sprendiniai šiose patalpose ir Nuomininko vykdoma veikla per visą nuomos laikotarpį nuo nuomos sutarties pasirašymo netrikdytų nuomotojo vykdomos veiklos ir nesukeltų žalos kitoms Nuomotojo patikėjimo teise valdomoms patalpoms.

8.1.10. Nuomininkas įsipareigoja užtikrinti, kad užkandžių pardavimo aparatuose būtų galimybė įsigyti šaltų ir karštų užkandžių: šviežių salotų, sumuštinių, greitai paruošiamų košių, sriubų ir kitų užkandžių. Nuomininkas įsipareigoja be papildomo užmokesčio sudaryti sąlygas įsigytus užkandžius pasišildyti (ar kitaip juos pasiruošti pagal gaminimo instrukcijas) prie užkandžių pardavimo aparatų. Nuomojame 3 kv. metrų plote patalpoje, kurios indeksas 1-1, esančioje pastate – ligoninėje, kurio unikalus Nr. 1097-9008-2025, Nuomininkas turi savo lėšomis įrengti 2 staliukus, prie kurių klientai galėtų suvalgyti užkandžius.

8.2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.3. Sutartis surašoma dviem egzemplioriais – po vieną kiekvienai Sutarties šaliai arba gali būti pasirašoma kvalifikuotais elektroniniais parašais.

8.4. Sutarties priedai:

8.4.1. valstybės materialiojo turto perdavimo ir priėmimo aktas;

8.4.2. Nuomojamų patalpų planas.

8.5. Sutarties vykdytojas iš Nuomotojo pusės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**IX. SUTARTIES ŠALIŲ REKVIZITAI IR ADRESAI**

|  |  |
| --- | --- |
| Nuomotojas | Nuomininkas |
| Nacionalinis vėžio institutas | Pavadinimas (fizinio asmens vardas ir pavardė) |
| Santariškių g. 1, Vilnius | Adresas |
| Kodas 111959420  PVM kodas LT119594219 | Juridinio/fizinio asmens kodas |
| LT687044060001723437 | Atsiskaitomoji banko sąskaita |
| Direktorius  Valdas Pečeliūnas | Nuomininko vardu |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A. V. | A. V. |

**VALSTYBĖS ILGALAIKIO MATERIALIOJO TURTO PERDAVIMO IR PRIĖMIMO AKTAS**

\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

Vilnius

Nuomotojas, VšĮ Nacionalinis vėžio institutas, kodas 111959420, adresas Santariškių g. 1, Vilnius,

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo pareigos, vardas, pavardė)

veikiančio pagal Nacionalinio vėžio instituto įstatus, perduoda,

o nuomininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(teisinė forma, pavadinimas, registracijos numeris ir adresas, jeigu nuomininkas yra juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(atstovo pareigos, vardas, pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , priima

(atstovavimo pagrindas, dokumento data, numeris)

remdamiesi \_\_\_\_\_m. \_\_\_\_d. sudaryta valstybės materialiojo turto nuomos sutartimi Nr. \_\_\_\_\_\_\_\_ ,

perduoda ir priima valstybės materialųjį turtą – 3 kv. metrų plotą patalpoje, kurios indeksas 1-1 (bendras plotas – 175,49 kv. m), esančioje pastate – ligoninėje, kurio unikalus Nr. 1097-9008-2025, 2,5 kv. metrų plotą patalpoje, kurios indeksas 5-1 (bendras plotas – 25,28 kv. m), esančioje pastate – ligoninėje, kurio unikalus Nr. 1097-9008-2014, 2,5 kv. metrų plotą patalpoje, kurios indeksas 1-37 (bendras plotas – 105,15 kv. m), esančioje pastate – ligoninėje, kurio unikalus Nr. 1097-9008-2036.

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                               \_\_\_\_\_\_\_\_\_\_\_\_\_\_\_

(nuomotojo atstovo pareigų pavadinimas)                      (parašas)             (vardas ir pavardė)

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_

(nuomininko ar jo atstovo pareigų pavadinimas)         (parašas)             (vardas ir pavardė)